«Effekt» har flere betydninger.

Visualisering av begrepet hestekraft
**Effekt** er i fysikk definert som arbeid utført per tidsenhet. Måleenheten for effekt i SI-systemet er watt og målenheten for arbeid er joule. En watt tilsvarer å omsette eller forbruke én joule per sekund.

Mens watt uttrykker arbeid per sekund, uttrykker kWh/h arbeid per time, et uttrykk som benyttes innen kraftproduksjon,[] mens kWh/år gjerne brukes for årsforbruk av elektrisk energi i en bolig. 

Siden én joule tilsvarer et arbeid lik det å skyve med en kraft på 1 newton over en avstand på 1 meter, vil en effekt på 1 watt kunne skyve en gjenstand med en kraft på 1 newton over en avstand på 1 meter hvert sekund ( {\displaystyle W={\dfrac {J}{s}}\longrightarrow W={\dfrac {N\cdot m}{s}}} ). Dette tilsvarer å heise ca. 102 gram 1 meter opp per sekund ved jordoverflaten.

En eldre enhet for effekt som fremdeles er mye i bruk er hestekraft. En metrisk hestekraft tilsvarer 735,49875 watt, eller å heise en masse på 75 kg én meter opp per sekund,[] (75(kg)\*9,80665(m/s2)\*1(m/s)=735,5(W)) ved jordoverflaten (*g*=9,80665)

En kW tilsvarer 1,36 hestekraft.

Formler
-------

Sammenheng mellom effekt, turtall og dreiemoment er gitt ved:[]

{\displaystyle P=\tau \cdot \omega }
der 

{\displaystyle P} står for effekt
{\displaystyle \tau } står for dreiemoment i newtonmeter og
{\displaystyle \omega } står for omdreiningshastighet i radianer per sekund.
En omdreining er 2 {\displaystyle \pi } radianer. Har man for eksempel oppgitt at en motor yter 100 Nm ved 6000 omdreininger per minutt er effekten således 

100 \* (6000/60) \* 2 {\displaystyle \pi } = 62831,85 watt = ca. 63 kilowatt
Sammenheng mellom effekt, kraft og hastighet er gitt ved:[]

{\displaystyle P=v\cdot F}
der

{\displaystyle v} står for hastighet i meter per sekund og
{\displaystyle F} står for kraft i Newton
Hvis man skyver en kjelke av gårde med en kraft på 10 Newton i en hastighet av 2 meter per sekund yter man en effekt på 20 watt. Vi forutsetter her at retningen på kraften man skyver med i er i samme retning som hastigheten.

Sammenheng mellom effekt, arbeid og tid er gitt ved[]

{\displaystyle P={\frac {W}{t}}}
der 

{\displaystyle W} står for arbeid målt i joule
{\displaystyle t} står for tid i sekunder.
Eksempel:
Dersom man har utført et arbeid på 20 joule i løpet av 4 sekunder har man hatt en gjennomsnittlig effekt på 5 Watt over de 4 sekundene. 

Sammenheng mellom elektrisk effekt, strøm og spenning er gitt ved[]

{\displaystyle P=U\cdot I}
der

{\displaystyle I} står for strøm målt i ampere
{\displaystyle U} står for spenning målt i volt
Eksempel:
Dersom man belaster 10 ampere (A) over en spenning på 230 volt er effekten 2 300 Watt.

Se også
-------

* Spesifikk effekt, effekt per masse

Referanser
----------

1. ↑  «The International System of Units (SI)» (PDF). Bureau International des Poids et Mesures. 2006. Arkivert fra originalen (PDF) 14. august 2017. Besøkt 30. januar 2019.

Eksterne lenker
---------------

* (en) Power (physics) – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** GND **·** LCCN **·** NKC
 |